proxectonos/corpus_dominio_legal_administrativo_tmp huggingface dataset:
RESOLUCIÓN do 15 de setembro de 2016, da Dirección Xeral de Ordenación e Produción Forestal, pola que se dá publicidade ás axudas concedidas e non concedidas no ano 2016 ao abeiro da Orde do 23 de decembro de 2015 pola que se establecen as bases reguladoras e se convocan para o ano 2016 as axudas aos investimentos en tecnoloxías forestais, procesado, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 04/10/2016

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Dirección Xeral de Ordenación e Produción Forestal,
Publicar no Diario Oficial de Galicia as axudas concedidas e as desestimadas ou non admitidas a trámite, segundo resolucións do 24 de agosto de 2016, ao abeiro da Orde do 23 de decembro de 2015 pola que se establecen as bases reguladoras e se convocan para o ano 2016 as axudas aos investimentos en tecnoloxías forestais, procesado, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020. As devanditas axudas publícanse nos anexos desta resolución.
A súa aprobación realizouse no exercicio 2016 con cargo á aplicación orzamentaria 13.02.713B.770.0, código de proxecto 2016 00211, dotada con sete millóns de euros para o ano 2016 e tres millóns de euros para o ano 2017.
Santiago de Compostela, 15 de setembro de 2016
EXTRACTO da Orde do 19 de setembro de 2016 pola que se aproban as bases e se procede á convocatoria de axudas para o inicio de estudos universitarios no curso 2016/17 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 04/10/2016

BDNS (Identif: 318796).
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado que inicie estudos universitarios conducentes á obtención dun título oficial de grao no curso 2016/17 no Sistema universitario de Galicia.
Segundo.
Obxecto
Convocar, en réxime de concorrencia competitiva, axudas destinadas a financiar os gastos derivados da matrícula de inicio de estudos universitarios nun grao oficial do Sistema universitario de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 200.000 euros.
A dotación asignada a cada beneficiario/a será a do importe total da matrícula, incluídas as taxas de apertura de expediente e a expedición e o mantemento de tarxeta de identidade. Será dun máximo de 862,90 euros para as titulacións encadradas dentro da rama de Ciencias, Ciencias da Saúde, Enxeñaría e Arquitectura e grao en Belas Artes, e dun máximo de 618,10 euros para as titulacións encadradas dentro da rama de Artes e Humanidades e Ciencias Sociais e Xurídicas.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 19 de setembro de 2016
RESOLUCIÓN do 20 de setembro de 2016, da Secretaría Xeral da Emigración, pola que se dá publicidade aos convenios de colaboración subscritos no segundo cuadrimestre de 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/10/2016

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único. Dar publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2016, que se incorpora como anexo a esta resolución.
Santiago de Compostela, 20 de setembro de 2016
RESOLUCIÓN do 9 de setembro de 2016 pola que se adxudican as axudas para o fomento da contratación de persoal técnico para a realización de actividades de I+D+i nas empresas e organismos de investigación en Galicia (Programa Principia), convocadas pola Resolución do 2 de xuño de 2016 (Diario Oficial de Galicia número 113, do 15 de xuño).
Axencia Galega de Innovación — III. Outras disposicións — 05/10/2016

Mediante a Resolución da Axencia Galega de Innovación do 2 de xuño de 2016 (DOG núm. 113, do 15 de xuño) convócanse as subvencións para o fomento da contratación de persoal técnico para a realización de actividades de I+D+i nas empresas e organismos de investigación en Galicia (Programa Principia).
No seu artigo 20 regúlase a resolución e notificación destas axudas unha vez que a Comisión de Valoración establecida no artigo 17 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 18.
Na súa virtude e atendendo á proposta elaborada na sesión do 1 de setembro de 2016 pola Comisión de Valoración establecida no artigo 17 das bases da Resolución do 2 de xuño de 2016, esta Axencia Galega de Innovación,
1. Conceder as axudas para o fomento da contratación de persoal técnico para a realización de actividades de I+D+i nas empresas e organismos de investigación en Galicia que figuran como anexo a esta resolución.
2. O importe total das axudas concedidas é 1.370.000 euros, con cargo ás aplicacións orzamentarias que se recollen no seguinte cadro:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 24 da resolución de convocatoria.
5. Para a xustificación da subvención deberá presentarse a documentación indicada no dito artigo 24 da resolución de convocatoria nos prazos establecidos nas letras A e B do seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de setembro de 2016
ACORDO do 8 de xuño de 2016, da Xunta Electoral Provincial da Coruña, para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da LOREX no relativo a recursos contra os plans de cobertura informativa da campaña electoral.
Xunta Electoral Provincial da Coruña — III. Outras disposicións — 10/06/2016

En cumprimento do previsto no punto quinto da Instrución 4/2011, do 24 de marzo, da Xunta Electoral Central, de interpretación do artigo 66 da LOREX no relativo a recursos contra os plans de cobertura informativa da campaña electoral, disponse a publicación no
Diario Oficial de Galicia
da comunicación do director xeral da Corporación Radio Televisión de Galicia, do 8 de xuño de 2016, sobre o «Plan de cobertura dos medios de comunicación públicos da Corporación Radio e Televisión de Galicia S.A., Televisión de Galicia e Radio Galega, relativo ás eleccións convocadas para o 26 de xuño de 2016» e que inclúe a previsión de debates e entrevistas que se celebrarán coas forzas políticas, que serán emitidas por ambos os medios, con indicación de data e hora de emisión, entidades políticas convidadas e a súa duración, os programas específicos de natureza electoral e criterios sobre a información específica relativa á campaña electoral.
De conformidade co establecido na mencionada instrución, as entidades políticas afectadas poderán examinar a devandita programación nas dependencias desta xunta electoral provincial, no prazo preclusivo dun día desde a publicación do acordo, e formular as reclamacións ou os recursos que coiden pertinentes.
O presente acordo publicarase no
Diario Oficial de Galicia
en virtude do disposto no artigo 18.6 da LOREX e no punto quinto da referida Instrución 4/2011.
A Coruña, 8 de xuño de 2016
RESOLUCIÓN do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016 polo que se aproba a relación de postos de traballo desta consellería.
Consellería de Facenda — III. Outras disposicións — 10/06/2016

A aprobación da relación de postos de traballo da Consellería de Facenda xustifícase pola aprobación do Decreto 101/2014, do 1 de agosto, polo que se establece a estrutura orgánica da Consellería de Facenda (DOG núm. 153, do 13 de agosto) e as súas necesidades funcionais e organizativas.
En consecuencia, por proposta da Consellería de Facenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de xuño de 2016, adoptou o seguinte
Primeiro. Apróbase a relación de postos de traballo da Consellería de Facenda, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Terceiro. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Libre designación
Visto o Acordo adoptado polo Consello da Xunta de Galicia na súa reunión do 2 de xuño de 2016, relativo á aprobación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 3 de xuño de 2016
RESOLUCIÓN do 1 de xuño de 2016 pola que se dá publicidade aos convenios de colaboración subscritos no primeiro cuadrimestre do ano 2016.
Axencia Galega de Infraestruturas — III. Outras disposicións — 10/06/2016

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas (AGI) no primeiro cuadrimestre do ano 2016, que se incorpora como anexo a esta resolución.
Santiago de Compostela, 1 de xuño de 2016
RESOLUCIÓN do 25 de maio de 2016, da Dirección Xeral de Comercio, pola que se dá publicidade ás axudas concedidas ao abeiro da Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Consellería de Economía, Emprego e Industria — III. Outras disposicións — 10/06/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde do 22 de decembro de 2015, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219).
Crédito orzamentario: 1.991.292,62 euros.
Aplicación orzamentaria: 09.30.751A 781.1.
Santiago de Compostela, 25 de maio de 2016
RESOLUCIÓN do 25 de maio de 2016, da Dirección Xeral de Comercio, pola que se dá publicidade das axudas concedidas ao abeiro da Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e incentivación do consumo a través do tícket de dinamización comercial, e se procede á súa convocatoria (IN220A).
Consellería de Economía, Emprego e Industria — III. Outras disposicións — 10/06/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde do 22 de decembro de 2015, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, de ámbito superior ao municipal ou federacións, para a revitalización do comercio de proximidade e incentivación do consumo a través do tícket de dinamización comercial, e se procede á súa convocatoria (IN220A).
Crédito orzamentario: 510.925,26 euros.
Aplicación orzamentaria: 09.30.751A 781.1.
Santiago de Compostela, 25 de maio de 2016
RESOLUCIÓN do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016 polo que se aproba a relación de postos de traballo da Axencia Tributaria de Galicia.
Consellería de Facenda — III. Outras disposicións — 10/06/2016

A aprobación da relación de postos de traballo da Axencia Tributaria de Galicia xustifícase polas necesidades funcionais e organizativas da Axencia.
En consecuencia, por proposta da Dirección da Axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de xuño de 2016, adoptou o seguinte
Primeiro. Apróbase a relación de postos de traballo da Axencia Tributaria de Galicia, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Terceiro. Clasifícanse de libre designación os postos que a continuación se relacionan, en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Libre designación
Visto o acordo adoptado polo Consello da Xunta de Galicia na súa reunión do 2 de xuño de 2016, relativo á aprobación da relación de postos de traballo da Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de xuño de 2016
RESOLUCIÓN do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016, polo que se aproba a modificación da relación de postos de traballo dos órganos superiores e de dirección dependentes da Presidencia da Xunta de Galicia.
Consellería de Facenda — III. Outras disposicións — 10/06/2016

A aprobación da modificación da relación de postos de traballo dos órganos superiores e de dirección dependentes da Presidencia da Xunta de Galicia xustifícase polas súas necesidades funcionais e organizativas.
En consecuencia, por proposta da Presidencia da Xunta de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de xuño de 2016, adoptou o seguinte
Primeiro. Apróbase a modificación da relación de postos de traballo dos órganos superiores e de dirección dependentes da Presidencia da Xunta de Galicia nos termos que se sinalan nos anexos a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Terceiro. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Visto o Acordo adoptado polo Consello da Xunta de Galicia na súa reunión do 2 de xuño de 2016, relativo á aprobación da modificación da relación de postos de traballo dos órganos superiores e de dirección dependentes da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexos a esta resolución.
Santiago de Compostela, 3 de xuño de 2016
Relación de equivalencias das prazas que cambiaron o seu código de posto:
RESOLUCIÓN do 21 de setembro de 2016, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2015/16.
Consellería de Cultura, Educación e Ordenación Universitaria — III. Outras disposicións — 05/10/2016

A Orde da Consellería de Cultura, Educación e Ordenación Universitaria, do 4 de agosto de 2016, pola que se convocan os premios de educación secundaria obrigatoria ao esforzo e á superación persoal correspondentes ao curso 2015/16 (DOG do 19 de agosto), establece no seu artigo 10 a constitución dunha comisión de selección dos aspirantes aos premios, e na disposición derradeira primeira autorízase a Dirección Xeral de Educación, Formación Profesional e Innovación Educativa para adoptar os actos e as medidas necesarios para a aplicación desta orde.
De conformidade co establecido no artigo 10 e na disposición derradeira primeira da citada Orde do 4 de agosto de 2016,
Primeiro. Designar os membros da comisión de selección dos aspirantes ao premio, que supervisará e valorará as solicitudes dos participantes nos premios de educación secundaria obrigatoria ao esforzo e á superación persoal correspondentes ao curso 2015/16, e facer pública a súa composición, que é a que figura no anexo I a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 21 de setembro de 2016
Presidenta: M. Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
– María del Carmen Areán Vázquez, inspectora de Educación.
– María Magdalena Duarte Blanco, inspectora de Educación.
– María Adoración de la Fuente Fernández, inspectora de Educación.
Secretario/a: un/unha funcionario/a da Dirección Xeral de Educación, Formación Profesional e Innovación Educativa.
RESOLUCIÓN do 20 de setembro de 2016, da Secretaría Xeral Técnica da Consellería de Política Social, pola que se dá publicidade aos convenios de colaboración subscritos no segundo cuadrimestre do ano 2016.
Consellería de Política Social — III. Outras disposicións — 10/10/2016

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o segundo cuadrimestre do ano 2016, que se incorpora como anexo a esta resolución.
Santiago de Compostela, 20 de setembro de 2016
RESOLUCIÓN do 26 de setembro de 2016 pola que se dá publicidade ás axudas concedidas ao abeiro da Orde do 26 de abril de 2016, pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro, entidades locais galegas e agrupacións de concellos, destinadas ao finaciamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2016.
Consellería de Cultura, Educación e Ordenación Universitaria — III. Outras disposicións — 10/10/2016

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 10.20.432B.481.2, por un importe máximo de 30.000 €, para institucións sen fin de lucro, e 10.20.432B.460.0, para entidades locais e agrupacións de concellos, por un importe máximo de 20.000 €, de subvencións a institucións sen fin de lucro, entidades locais galegas e agrupacións de concellos, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado.
Santiago de Compostela, 26 de setembro de 2016
RESOLUCIÓN do 30 de setembro de 2016, da Secretaría Xeral da Igualdade, pola que se amplía o prazo de presentación da documentación xustificativa establecido na Resolución do 15 de xuño de 2016, pola que se establecen as bases reguladoras das axudas do programa Emega para o fomento do emprendemento feminino en Galicia, cofinanciadas polo FSE no marco do programa operativo FSE Galicia 2014-2020, e se procede á súa convocatoria no ano 2016 (SI429A).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/10/2016

Pola Resolución da Secretaría Xeral da Igualdade do 15 de xuño de 2016 establecéronse as bases reguladoras e convocáronse as axudas do programa Emega para fomento do emprendemento feminino en Galicia (DOG núm. 124, do 1 de xullo).
O artigo 22 da Resolución do 15 de xuño de 2016 establece que para a xustificación das axudas concedidas as beneficiarias presentarán, con data límite do 31 de outubro de 2016, a documentación que se indica no número 2 do mesmo artigo. Tendo en conta o volume de solicitudes presentadas e o longo proceso de tramitación, e co fin de optimizar os procesos de xestión e dado que non se causa prexuízo a terceiras persoas, procede modificar o dito artigo 22, ampliando o prazo ata unha data que permita a mellor xustificación por parte das beneficiarias.
Por todo o exposto, no uso das atribucións que me foron conferidas,
Artigo único
Modifícase o punto 1 do artigo 22 (prazo e xustificación da subvención) da Resolución do 15 de xuño de 2016, pola que se establecen as bases reguladoras das axudas do programa Emega para o fomento do emprendemento feminino en Galicia, cofinanciadas polo FSE no marco do programa operativo FSE Galicia 2014-2020, e se procede á súa convocatoria no ano 2016, que queda redactado como segue:
«As beneficiarias deberán presentar a documentación xustificativa da subvención concedida coa data límite do 30 de decembro de 2016».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de setembro de 2016
RESOLUCIÓN do 23 de setembro de 2016 pola que se dá publicidade á encomenda de xestión a Tragsatec, ordenada por Resolución da Consellería de Economía, Emprego e Industria do 20 de setembro de 2016, para a realización de tarefas de análise de expedientes de instrumentos financeiros e xestión doutros expedientes de axuda no marco 2014-2020.
Instituto Galego de Promoción Económica — III. Outras disposicións — 11/10/2016

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á encomenda de xestión a Tragsatec, ordenada por Resolución da Consellería de Economía, Emprego e Industria do 20 de setembro de 2016, para a realización de tarefas de análise de expedientes de instrumentos financeiros e xestión doutros expedientes de axuda no marco 2014-2020.
1. A actividade obxecto de encomenda é a realización de tarefas de análise de expedientes de instrumentos financeiros e xestión doutros expedientes de axuda no marco 2014-2020.
2. Tragsatec cumpre cos requisitos establecidos nos artigos 4.1.n) e 24.6 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, por disposición expresa do establecido na disposición adicional vixésimo quinta do mesmo texto legal, e ten a consideración de medio propio instrumental das comunidades autónomas e poderes adxudicadores dela dependentes, como é o caso do Igape, e está obrigada a realizar, con carácter exclusivo, os traballos que estas lle encomenden na consecución dos seus obxectivos de interese público, nas materias sinaladas no número 4 da disposición adicional vixésimo quinta do TRLCSP.
A relación de Tragsatec coa Consellería de Economía, Emprego e Industria-Igape ten natureza instrumental e non contractual, e é de carácter interno, independente e subordinado, tal como resulta do artigo 2 do Real decreto 1072/2010, do 20 de agosto, polo que se desenvolve o réxime xurídico da Empresa de Transformación Agraria, Sociedade Anónima e das súas filiais.
A Consellería de Economía, Emprego e Industria, a través do Igape, na súa condición de órgano competente e promotor das actuacións, exercerá en todo momento o control da execución da encomenda, a cal non supón cesión de titularidade da competencia nin dos elementos substantivos do seu exercicio e é responsabilidade do encomendante ditar os actos e as resolucións que dean soporte ás tarefas materiais obxecto de encomenda.
Tragsatec actuará no desenvolvemento das actuacións obxecto de encomenda en calidade de entidade colaboradora na xestión de axudas públicas do Igape, ao prestar apoio na xestión das axudas do Plan Reforma16, nos termos regulados nos artigos 9, 12 e concordantes da Lei 9/2007, de subvencións de Galicia, e sen que esta colaboración se estenda á entrega e distribución de fondos.
3. O prazo de execución dos traballos será de seis meses desde a data de inicio da execución e pode prorrogarse por igual período en caso de persistencia da necesidade da encomenda.
Santiago de Compostela, 23 de setembro de 2016
ACORDO do 10 de outubro de 2016 polo que se fan públicos os resultados xerais e por circunscricións e a relación de deputados e deputadas proclamados electos nas eleccións ao Parlamento de Galicia celebradas o día 25 de setembro de 2016.
Xunta Electoral de Galicia — III. Outras disposicións — 11/10/2016

Vistas as actas de proclamación das xuntas electorais provinciais e en cumprimento do disposto no artigo 108.6º da Lei orgánica 5/1985, do 19 de xuño, acórdase facer públicos:
– Os resultados xerais e por circunscricións provinciais das eleccións ao Parlamento de Galicia, que tiveron lugar o día 25 de setembro de 2016, segundo os datos que figuran nas actas remitidas polas xuntas electorais provinciais.
– A relación de deputados e deputadas proclamados electos por cada unha delas.
A Coruña, 10 de outubro de 2016
RESOLUCIÓN do 28 de setembro de 2016, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no segundo cuadrimestre do ano 2016.
Consellería do Mar — III. Outras disposicións — 11/10/2016

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.
Darlle publicidade á relación dos convenios subscritos pola Consellería do Mar nos meses de maio, xuño, xullo e agosto de 2016, que se incorpora como anexo a esta resolución.
Santiago de Compostela, 28 de setembro de 2016
CORRECCIÓN de erros. Resolución do 26 de setembro de 2016 pola que se dá publicidade ás axudas concedidas ao abeiro da Orde do 26 de abril de 2016, pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro, entidades locais galegas e agrupacións de concellos, destinadas ao finaciamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2016.
Consellería de Cultura, Educación e Ordenación Universitaria — III. Outras disposicións — 11/10/2016

Advertido erro na citada resolución, publicada no
Diario Oficial de Galicia
núm. 193, do luns 10 de outubro de 2016, cómpre facer a seguinte corrección:
No anexo, na páxina 46357, onde di:
Debe dicir:
ORDE do 26 de setembro de 2016 pola que se autoriza a baixa no Rexistro de Escolas de Música e Danza da Comunidade Autónoma de Galicia da Escola de Música Municipal de Forcarei (Pontevedra).
Consellería de Cultura, Educación e Ordenación Universitaria — III. Outras disposicións — 11/10/2016

A Escola de Música Municipal de Forcarei inscribiuse no Rexistro de Escolas de Música e Danza da Comunidade Autónoma de Galicia en virtude da Orde da Consellería de Educación e Ordenación Universitaria do 5 de xullo de 2006 (DOG número 149, do 3 agosto).
O Pleno do Concello de Forcarei, titular do dito centro docente, adoptou acordo relativo á súa baixa no citado rexistro.
A Orde do 11 de marzo de 1993 regula as condicións de creación e funcionamento das escolas de música e danza da Comunidade Autónoma de Galicia. O Decreto 4/2013, do 10 de xaneiro, establece que lle corresponde á Consellería de Cultura, Educación e Ordenación Universitaria as competencias e funcións en materia de planificación, regulación e administración do ensino en toda súa extensión.
Por isto, por proposta da Dirección Xeral de Centros e Recursos Humanos,
Autorizar a baixa no Rexistro de Escolas de Música e Danza da Comunidade Autónoma de Galicia da escola de música cuxos datos se sinalan:
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de setembro de 2016
RESOLUCIÓN do 20 de setembro de 2016, da Secretaría Xeral Técnica da Consellería de Infraestruturas e Vivenda, pola que se dá publicidade dos convenios de colaboración subscritos no segundo cuadrimestre de 2016.
Consellería de Infraestruturas e Vivenda — III. Outras disposicións — 11/10/2016

Consonte o establecido no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlles publicidade aos convenios subscritos pola Consellería de Infraestruturas e Vivenda no segundo cuadrimestre do ano 2016, que se incorpora como anexo a esta resolución.
Santiago de Compostela, 20 de setembro de 2016
EXTRACTO da Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social, e se procede á súa convocatoria para o ano 2016. Programa de integración laboral das persoas con discapacidade en centros especiais de emprego.
Consellería de Economía, Emprego e Industria — III. Outras disposicións — 12/08/2016

BDNS (Identif.): 314029.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Os centros especiais de emprego que figuren inscritos como tales no Rexistro Administrativo de Centros Especiais de Emprego de Galicia, de acordo co disposto no Decreto 200/2005, do 7 de xullo, polo que se regula a autorización administrativa e a inscrición no Rexistro Administrativo de Centros Especiais de Emprego de Galicia, a súa organización e funcionamento (DOG núm. 138, do 19 de xullo), sempre que se cumpran as condicións e os requisitos para cada tipo de axuda.
Segundo. Obxecto
Promover a integración das persoas con discapacidade, a través do Programa de integración laboral das persoas con discapacidade, nos centros especiais de emprego de Galicia (capítulo II da orde).
Terceiro. Tipos de axudas
a) Para proxectos de creación e ampliación do cadro de persoal de centros especiais de emprego:
– Axudas para asistencia técnica.
– Subvención financeira.
– Subvención en función do investimento en activo fixo.
b) Para proxectos de mantemento de centros especiais de emprego:
– Subvención para a adaptación de postos de traballo.
– Axudas para asistencia técnica.
Cuarto. Bases reguladoras
Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e se procede á súa convocatoria para o ano 2016.
Quinto. Importe
Para a concesión destas axudas destínanse setecentos setenta mil euros (770.000 €).
Sexto. Prazo de presentación de solicitudes
1. O prazo de presentación de solicitudes rematará o 30 de setembro de 2016.
2. As solicitudes de subvención para a adaptación de postos de traballo e de asistencia técnica presentaranse con anterioridade á realización da adaptación ou á súa realización. Non obstante, as solicitudes polas adaptacións de postos de traballo e polas asistencias técnicas realizadas entre o 1 de outubro de 2015 e a data de publicación desta orde poderán presentarse no prazo dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 20 de xullo de 2016
EXTRACTO da Orde do 20 de xullo de 2016 pola que se establecen as bases reguladoras do Programa para a integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2016. Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego.
Consellería de Economía, Emprego e Industria — III. Outras disposicións — 12/08/2016

BDNS (Identif.): 314344.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Os centros especiais de emprego que figuren inscritos como tales no Rexistro Administrativo de Centros Especiais de Emprego de Galicia, de acordo co disposto no Decreto 200/2005, do 7 de xullo, polo que se regula a autorización administrativa e a inscrición no Rexistro Administrativo de Centros Especiais de Emprego de Galicia, a súa organización e funcionamento (DOG núm. 138, do 19 de xullo), sempre que se cumpran as condicións e os requisitos para cada tipo de axuda.
Segundo. Obxecto
Promover a integración laboral das persoas con discapacidade con maiores dificultades de inserción, mediante o seu emprego nos centros especiais de emprego da Comunidade Autónoma de Galicia, a través Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego (capítulo III da orde).
Terceiro. Tipos de axudas
– Subvención dos custos salariais e da Seguridade Social dos profesionais das unidades de apoio á actividade profesional (capítulo III da orde).
Cuarto. Bases reguladoras
Orde do 20 de xullo de 2016 pola que se establecen as bases reguladoras do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2016.
Quinto. Importe
Para a concesión destas axudas destínanse cincocentos cincuenta mil euros (550.000 €).
Sexto. Contía
2.400 € anuais por cada persoa traballadora con discapacidade apoiada, con xornada de traballo a tempo completo.
Sétimo. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 20 de xullo de 2016
CORRECCIÓN de erros. Orde do 10 de xuño de 2016 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 12/08/2016

Advertidos erros na citada orde, publicada no Diario Oficial de Galicia núm. 133, do xoves 14 de xullo de 2016, é necesario efectuar as seguintes correccións:
Na páxina 30235, o artigo 2.5 queda redactado da seguinte forma:
«5. Se o orzamento asignado non é suficiente para proceder ao pagamento de todas as axudas solicitadas, aplicarase como criterio de prioridade a data de presentación. Para estes efectos, terase en conta a data en que a correspondente solicitude se presentase nalgún dos lugares previstos no artigo 6 desta orde. No caso de coincidencia na data de presentación entre dúas ou máis solicitudes presentadas, a orde de prioridade virá determinada pola hora de presentación».
Na páxina 30285, no anexo I-C, elimínase na táboa a columna «COLECTIVO (1)» e a chamada a que fai referencia na parte inferior do cadro (chamada (1) pasando a chamada (2) a ser a chamada (1). Por isto, na columna «XORNADA (2)» debe poñer: «XORNADA (1)».
Na páxina 30298, no anexo III-B, no quinto recadro, onde di: «CADRO DE PERSOAL NO MES DA TRANSFORMACIÓN DO CONTRATO TEMPORAL EN INDEFINIDO», debe dicir: «CADRO DE PERSONAL NO MES DA CONTRATACIÓN TEMPORAL».
Na páxina 30305, no anexo IV-B, no quinto recadro do cadro de persoal de todos os centros de traballo da empresa en Galicia, onde di: «Nº DE BAIXAS POR ALGUNHA DAS CAUSAS PREVISTAS NO ARTIGO 20.3, debe dicir: «Nº DE BAIXAS POR ALGUNHA DAS CAUSAS PREVISTAS NO ARTIGO 44.3».
RESOLUCIÓN do 27 de xullo de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 37/2015, do 29 de setembro, de estradas.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/08/2016

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 27 de xullo de 2016
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1. De conformidade coas negociacións previas mantidas polo grupo de traballo constituído por acordo da Comisión Bilateral de Cooperación Administración Xeral do Estado-Comunidade Autónoma de Galicia, do día 9 de decembro de 2015, para o estudo e a proposta de solución de discrepancias competenciais manifestadas en relación con determinados preceptos da Lei 37/2015, do 29 de setembro, de estradas, ambas as partes considéranas liquidadas en relación cos artigos 4.8, letras b) e c), e 5 nos seguintes termos:
a) En relación coas discrepancias manifestadas á achega do artigo 4.8, letras b) e c), ambas as partes entenden que eses preceptos deben interpretarse en relación co disposto na disposición adicional terceira da lei, respecto das estradas de titularidade estatal, de maneira que sempre serán orzamento para o cambio efectivo de titularidade, nestes supostos, os acordos oportunos coa Comunidade Autónoma.
b) En relación co artigo 5, ambas as partes entenden que este precepto debe interpretarse no sentido de que a efectividade da cesión das vías requirirá, en conexión coa interpretación contida na letra anterior, o acordo de ambas as administracións.
2. En razón ao acordo alcanzado, ambas as partes coinciden en considerar resoltas as discrepancias manifestadas e concluída a controversia exposta en relación cos artigos 4.8, letras b) e c), e 5.
3. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
Madrid, 22 de xuño de 2016
DECRETO 106/2016, do 28 de xullo, polo que se aproba o cambio de titularidade dun resto da estrada OU-540 situado entre os puntos quilométricos 18+490 e 18+900 da marxe dereita, a prol do Concello de Celanova.
Consellería de Infraestruturas e Vivenda — III. Outras disposicións — 12/08/2016

A tenor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Celanova solicita a Consellería de Infraestruturas e Vivenda o cambio de titularidade dun resto da estrada autonómica OU-540 situado entre os ppqq 18+490 e 18+900 da marxe dereita ao seu paso polo concello. Este treito atópase no núcleo rural da Lampaza.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do resto da estrada OU-540 situado entre os ppqq 18+490 e 18+900 da marxe dereita no núcleo rural da Lampaza, a prol do concello de Celanova.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día vinte e oito de xullo de dous mil dezaseis,
Artigo 1
Apróbase o cambio de titularidade a prol do Concello de Celanova do:
– Resto da estrada OU-540, situado entre os ppqq 18+490 e 18+900 da marxe dereita.
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Celanova deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderalle ao Concello de Celanova, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e oito de xullo de dous mil dezaseis